LIETUVOS RESPUBLIKOS ŪKIO MINISTRAS

Į S A K Y M A S

DĖL LIETUVOS RESPUBLIKOS ŪKIO MINISTRAS 2002 M. VASARIO 12 D. ĮSAKYMO NR. 49 „DĖL NETAURIŲJŲ METALŲ LAUŽO IR ATLIEKŲ SUPIRKIMO, APSKAITOS IR SAUGOJIMO TVARKOS PATVIRTINIMO“ PAKEITIMO

2002 m. birželio 21 d. Nr. 220

Vilnius

Pakeičiu Lietuvos Respublikos ūkio ministro 2002 m. vasario 12 d. įsakymą Nr. 49 „Dėl Netauriųjų metalų laužo ir atliekų supirkimo, apskaitos ir saugojimo tvarkos patvirtinimo“ (Žin., 2002, Nr. 16-628) ir išdėstau 2.2 p. taip:

„2.2. Netauriųjų metalų laužo ir atliekų supirkimo, apskaitos ir saugojimo tvarkos 4.6, 5, 6, 7, 10, 11, 12 ir 13 punktuose nustatyti supirkimo vietų įrengimo reikalavimai supirkimo vietoms, kurios įrašytos į Ūkio ministerijos išduotas skirtų realizuoti juodųjų metalų laužo ir jų atliekų supirkimo Lietuvos Respublikoje bei skirtų realizuoti spalvotųjų metalų ir jų lydinių laužo bei atliekų supirkimo Lietuvos Respublikoje licencijas, pradedami taikyti nuo 2002 m. rugsėjo 1 dienos.“

ŪKIO MINISTRAS	PETRAS ČĖSNA